Osoby Meno Identifikačné údaje Dôvody Dátum zaradenia na zoznam „108. ABNOUSH Salar سالار آبنوش Dátum narodenia: 2. 5. 1962 Miesto narodenia: Hamedán, Irán Štátna príslušnosť: iránska Pohlavie: muž Funkcia: zástupca veliteľa milície Basídž Salar Abnoush je zástupcom veliteľa milície Basídž (zaradenej na zoznam EÚ). Milícia Basídž je dobrovoľnícka polovojenská organizácia pôsobiaca v rámci IRGC s pobočkami v celom Iráne. Jej úlohou je usmerňovať podporu iránskeho režimu zo strany verejnosti. Milícia Basídž je známa náborom dobrovoľníkov, z ktorých mnohí sú dospievajúce deti, a útokmi pomocou ľudskej vlny počas vojny medzi Iránom a Irakom. Po sporných iránskych prezidentských voľbách v roku 2009 milícia Basídž brutálne potlačila protesty a zaútočila na študentské internáty. Milícia Basídž dve úlohy: poskytovať obranný vojenský výcvik na ochranu režimu pred zahraničnou inváziou a potláčať domáce aktivity zamerané proti režimu prostredníctvom pouličného násilia a zastrašovania. Milícia Basídž je jednou zo síl, ktorým vláda nariadila, aby zastavili protesty v septembri/októbri 2022. Jej členovia zranili a zabili niekoľko demonštrantov. Zdroje naznačujú, že členovia milície Basídž sa pod velením Salara Abnousha dopustili závažného porušovania ľudských práv v Iráne. Je preto zodpovedný za závažné porušovanie ľudských práv v Iráne. 14. 11. 2022 109. REZAEI Qasem (alias REZAEI Ghasem) رضایی قاسم Dátum narodenia: 27. 9. 1961 Miesto narodenia: Abhar, Irán Štátna príslušnosť: iránska Pohlavie: muž Číslo preukazu totožnosti: D10005996 (Irán) Funkcia: zástupca veliteľa síl presadzovania práva Iránskej islamskej republiky (LEF) Qasem Rezaei je zástupcom veliteľa iránskych síl presadzovania práva (LEF). Priamo dohliadal na násilné činy voči zadržaným osobám vrátane mučenia a bitia. Odôvodňoval kroky bezpečnostných síl po použití smrtiacej sily proti iránskym demonštrantom a v máji 2022 vyzýval na ďalšie násilie voči demonštrantom. Je preto zodpovedný za závažné porušovanie ľudských práv v Iráne. 14. 11. 2022 110. AMANOLLAHI Manouchehr (alias AMANOLLAHI BAHARVAND Manouchehr) منوچهر امن اللهي Dátum narodenia: marec 1965 alebo 1966 Miesto narodenia: Khorramabad, Irán Štátna príslušnosť: iránska Pohlavie: muž Funkcia: veliteľ síl presadzovania práva Iránskej islamskej republiky (LEF) v provincii Chaharmahal a Bakhtiari Manouchehr Amanollahi je veliteľom síl presadzovania práva Iránskej islamskej republiky (LEF), ktoré sú zaradené na zoznam EÚ, v provincii Chaharmahal a Bakhtiari. LEF počas jeho funkčného obdobia potlačili v uvedenej provincii v roku 2021 protesty v reakcii na nedostatok vody a v roku 2022 protesty v reakcii na prideľovanie potravín. Jednotky LEF pod velením Amanollahiho používali pri potláčaní protestov proti demonštrantom ostrú muníciu, čo malo za následok viacero úmrtí. Ako poradca vedenia LEF bol Amanollahi zapojený aj do reakcie LEF na celoštátne protesty v novembri 2019, ktorá mala za následok smrť stoviek demonštrantov. Je preto zodpovedný za závažné porušovanie ľudských práv v Iráne. 14. 11. 2022 111. HEIDARI Kiyumars (alias HEYDARI Kioumars, HEYDARI Amir Kyomarth) حیدری کیومرث Dátum narodenia: 1964 Miesto narodenia: Kermanshah, Irán Štátna príslušnosť: iránska Pohlavie: muž Hodnosť: brigádny generál Funkcia: veliteľ pozemných síl iránskej armády Brigádny generál Kiyumars Heidari je veliteľ pozemných síl iránskej armády a priamo podlieha najvyššiemu vodcovi Iránskej islamskej republiky. Verejne pripustil svoju účasť a účasť svojich síl na násilnej reakcii na protesty v novembri 2019, ktorá viedla k smrti stoviek demonštrantov. Flagrantné a závažné porušovanie ľudských práv, ako je nerozlišujúce strieľanie ostrou muníciou do pokojných demonštrantov vrátane detí, je od začiatku protestov súvisiacich so smrťou Mahsy Aminiovej v polovici septembra 2022 obšírne zdokumentované. Viac ako 70 demonštrantov zomrelo a stovky osôb boli vážne zranené. Pozemné sily armády, ktoré sú pod kontrolou Heidariho, boli zapojené do potláčania protestov a zabili aspoň jednu osobu. Heidari sám vyhlásil, že jeho sily boli použité na riešenie protestov v roku 2022. Je preto zodpovedný za závažné porušovanie ľudských práv v Iráne. 14. 11. 2022 112. MAJID Vahid Mohammad Naser وحید مجید Dátum narodenia: 15. 8. 1964 Miesto narodenia: Isfahan, Irán Štátna príslušnosť: iránska Pohlavie: muž Číslo preukazu totožnosti: 3874409929 (Irán) Funkcia: riaditeľ iránskej kybernetickej polície Vahid Mohammad Naser Majid je riaditeľom iránskej kybernetickej polície (zaradenej na zoznam EÚ). Iránska kybernetická polícia ovplyvňuje a obmedzuje prístup na internet v Iráne a svojvoľne zatýka ľudí za kritizovanie iránskeho režimu v online priestore. Kybernetická polícia je zapojená do celoštátnej vlny zatýkania a stíhania. Podporuje iránsky režim v jeho násilnej reakcii na celoštátne protesty proti ľuďom, ktorí obhajujú svoje legitímne práva. Vahid Mohammad Naser Majid je preto ako riaditeľ iránskej kybernetickej polície zodpovedný za závažné porušovanie ľudských práv v Iráne. 14. 11. 2022 113. NEJAT Hossein (alias ZIBAYINEJAD Mohammad-Hossein) حسین نجات Dátum narodenia: 1955 Miesto narodenia: Shiraz, Irán Štátna príslušnosť: iránska Pohlavie: muž Hodnosť: brigádny generál Funkcia: zástupca veliteľa útvaru Sarallah (alias Tharullah, Thar-Allah, Tharallah, Tharallollah) Brigádny generál Hossein Nejat je od 21. júna 2020 zástupcom veliteľa útvaru Sarallah – špecializovaného bezpečnostného aparátu iránskeho štátu spojeného s IRGC so sídlom v Teheráne. Sarallah má zásadný význam pre bezpečnosť Teheránu, keďže ústredie je zodpovedné za ochranu hlavného mesta a vládnych inštitúcií pred akýmikoľvek hrozbami, ako sú prevraty alebo protivládne protesty. Jednotky útvaru Sarallah pod priamym velením Nejata sú poverené potláčaním protivládnych protestov vrátane násilného potlačenia pokojných protestov v roku 2022. Je preto zodpovedný za závažné porušovanie ľudských práv v Iráne. 14. 11. 2022 114. MAROUFI Hossein حسین معروفی Štátna príslušnosť: iránska Pohlavie: muž Hodnosť: generál Funkcia: zástupca hlavného veliteľa pre mobilizáciu Zboru islamských revolučných gárd (IRGC) v provincii Sistan a Balučistan Generál Sardar Hossein Maroufi je zástupcom hlavného veliteľa pre mobilizáciu Zboru islamských revolučných gárd (IRGC) v provincii Sistan a Balučistan. Je teda popredným členom IRGC v tejto provincii. V provincii Sistan a Balučistan došlo počas vlny protestov v roku 2022 k jedným z najnásilnejších zásahov iránskych bezpečnostných síl vrátane síl IRGC. Hlavné mesto provincie Zahedan bolo 30. septembra 2022 dejiskom „krvavého piatku“, keď bezpečnostné sily spustili paľbu do demonštrantov, ktorí sa začali zhromažďovať v čase piatkovej modlitby. Odhaduje sa, že postrelených a zabitých bolo najmenej 70 demonštrantov. Odvtedy pokračuje násilie voči účastníkom neskorších protestov. Sardar Hossein Maroufi patrí k osobám zodpovedným za násilie IRGC voči demonštrantom v provincii Sistan a Balučistan, najmä v súvislosti s „krvavým piatkom“. Je preto zodpovedný za závažné porušovanie ľudských práv v Iráne. 14. 11. 2022 115. ABSALAN Parviz آبسالان پرویز Štátna príslušnosť: iránska Pohlavie: muž Hodnosť: generál Funkcia: zástupca hlavného veliteľa IRGC v provincii Sistan a Balučistan Generál Parviz Absalan je zástupcom hlavného veliteľa IRGC v provincii Sistan a Balučistan. IRGC je ústredným prvkom iránskych bezpečnostných síl v tejto provincii, kde sa nazýva aj „Salmanova armáda“. Bezpečnostné sily v provincii Sistan a Balučistan zasahujú počas vlny protestov na jeseň 2022 s brutálnym násilím voči pokojným demonštrantom vrátane detí. Parviz Absalan je preto ako zástupca hlavného veliteľa IRGC v provincii Sistan a v Balučistan zodpovedný za závažné porušovanie ľudských práv v Iráne. 14. 11. 2022 116. SHAFAHI Ahmad (alias SHAFAI Ahmad) احمد شفاهی Dátum narodenia: 21. 5. 1968 Štátna príslušnosť: iránska Pohlavie: muž Hodnosť: brigádny generál Funkcia: veliteľ a úradník pre vzťahy s verejnosťou v štruktúrach IRGC v provincii Sistan a Balučistan Brigádny generál Ahmad Shafahi je veliteľ IRGC v provincii Sistan a Balučistan a zodpovedá za vzťahy s verejnosťou. IRGC je ústredným prvkom iránskych bezpečnostných síl v tejto provincii, kde sa nazýva aj „Salmanova armáda“. Bezpečnostné sily v provincii Sistan a Balučistan zasahujú počas vlny protestov na jeseň 2022 s brutálnym násilím voči pokojným demonštrantom vrátane detí. Sardar Ahmed Shafahi je preto ako veliteľ IRGC v provincii Sistan a v Balučistan zodpovedný za závažné porušovanie ľudských práv v Iráne. 14. 11. 2022 117. KOCHZAEI Ebrahim (alias KOCHZAI Ebrahim, KOUCHAKZAEI Ebrahim) کوچزایی ابراهیم Štátna príslušnosť: iránska Pohlavie: muž Hodnosť: plukovník Funkcia: hlavný veliteľ iránskych síl presadzovania práva (LEF) v meste Chabahar v provincii Sistan a Balučistan Plukovník Ebrahim Kochzaei je hlavným veliteľom iránskych síl presadzovania práva (LEF) v meste Chabahar v provincii Sistan a Balučistan. Bezpečnostné sily v provincii Sistan a Balučistan vrátane mesta Chabahar zasahujú počas vlny protestov na jeseň 2022 s brutálnym násilím voči pokojným demonštrantom vrátane detí. Kochzaei je tiež označovaný za páchateľa, ktorý v septembri 2022 znásilnil 15-ročné dievča zadržiavané na polícii v Chabahare. Ebrahim Kochzaei je preto zodpovedný za závažné porušovanie ľudských práv v Iráne. 14. 11. 2022 118. TAHERI Ahmad طاهری احمد Štátna príslušnosť: iránska Pohlavie: muž Hodnosť: brigádny generál Funkcia: hlavný veliteľ iránskych síl presadzovania práva (LEF) v provincii Sistan a Balučistan Brigádny generál Ahmed Taheri je hlavným veliteľom iránskych síl presadzovania práva (LEF) v iránskej provincii Sistan a Balučistan. Bezpečnostné sily v provincii Sistan a Balučistan zasahujú počas vlny protestov na jeseň 2022 s brutálnym násilím voči pokojným demonštrantom vrátane detí. Ako hlavný veliteľ iránskych síl presadzovania práva (LEF) v provincii Sistan a Balučistan je preto Ahmed Taheri zodpovedný za závažné porušovanie ľudských práv v Iráne. 14. 11. 2022 119. HOSSEINI Seyed Sadegh سید صادق حسینی Dátum narodenia: 1963 alebo 1964 Miesto narodenia: Dehloran, Irán Štátna príslušnosť: iránska Pohlavie: muž Hodnosť: generál Funkcia: hlavný veliteľ IRGC v provincii Kurdistan Generál Seyed Sadegh Hosseini je hlavným veliteľom Zboru islamských revolučných gárd (IRGC) v provincii Kurdistan. V provincii Kurdistan zasiahli iránske bezpečnostné sily vrátane IRGC veľmi násilne proti vlne protestov v roku 2022. IRGC okrem toho využíva provinciu Kurdistan ako základňu pre vedenie vojenských operácií proti irackému Kurdistanu, v dôsledku ktorých zahynulo viac ako dvanásť nebojovníkov. Seyed Sadegh Hosseini je jednou z osôb zodpovedných za násilie IRGC voči demonštrantom v provincii Kurdistan. Je preto zodpovedný za závažné porušovanie ľudských práv v Iráne. 14. 11. 2022 120. RAJABPOUR Sereng Hossein رجبپور سرنگ حسین Štátna príslušnosť: iránska Pohlavie: muž Hodnosť: plukovník Funkcia: veliteľ jednotky Beit al-Maqdis (IRGC v Kurdistane) v meste Sanandaj Plukovník Sereng Hossein Rajabpour je veliteľom jednotky Beit al-Maqdis (IRGC v Kurdistane) v meste Sanandaj v provincii Kurdistan. V provincii Kurdistan, a najmä v meste Sanandaj, zasiahli iránske bezpečnostné sily vrátane IRGC veľmi násilne proti vlne protestov v roku 2022. Sereng Hossein Rajabpour je jednou z osôb zodpovedných za násilie voči demonštrantom v provincii Kurdistan. Je preto zodpovedný za závažné porušovanie ľudských práv v Iráne. 14. 11. 2022 121. ASL Gholamhossein Mohammadi اصل غلامحسین محمدی Štátna príslušnosť: iránska Pohlavie: muž Funkcia: hlavný veliteľ IRGC v provincii Ardabil Gholamhossein Mohammadi Asl je hlavným veliteľom Zboru islamských revolučných gárd (IRGC) v provincii Ardabil, v ktorej žije azerbajdžanská etnická menšina. Iránske bezpečnostné sily vrátane IRGC sa počas protestov v roku 2022 dopustili v provincii Ardabil závažného porušovania ľudských práv. Zo správ vyplýva, že iránsku školáčku Asru Panahiovú ubili bezpečnostné sily na smrť za to, že odmietla spievať hymnu oslavujúcu režim. Gholamhossein Mohammadi Asl je preto zodpovedný za závažné porušovanie ľudských práv v Iráne. 14. 11. 2022 122. ABDI Shakar عبدی شکار Štátna príslušnosť: iránska Pohlavie: muž Hodnosť: plukovník Funkcia: zástupca hlavného veliteľa IRGC v provincii Ardabil Plukovník Shakar Abdi je zástupcom hlavného veliteľa Zboru islamských revolučných gárd (IRGC) v provincii Ardabil, v ktorej žije azerbajdžanská etnická menšina. Iránske bezpečnostné sily vrátane IRGC sa počas protestov v roku 2022 dopustili v provincii Ardabil závažného porušovania ľudských práv. Zo správ vyplýva, že iránsku školáčku Asru Panahiovú ubili bezpečnostné sily na smrť za to, že odmietla spievať hymnu oslavujúcu režim. Shakar Abdi je preto zodpovedný za závažné porušovanie ľudských práv v Iráne. 14. 11. 2022 123. HASSANZADEH Hasan حسنزاده حسن Štátna príslušnosť: iránska Pohlavie: muž Hodnosť: brigádny generál Funkcia: hlavný veliteľ IRGC v provincii Teherán Brigádny generál Hasan Hassanzadeh je hlavným veliteľom Zboru islamských revolučných gárd (IRGC) v provincii Teherán. Iránske bezpečnostné sily vrátane IRGC sa počas protestov v roku 2022 dopustili v provincii Teherán závažného porušovania ľudských práv. Hasan Hassanzadeh je preto zodpovedný za závažné porušovanie ľudských práv v Iráne. 14. 11. 2022 124. AGHAEI Morteza Mir (alias MIRAGHAEI Morteza) آقایی مرتضا میر Štátna príslušnosť: iránska Pohlavie: muž Hodnosť: plukovník Funkcia: hlavný veliteľ milície Basídž v meste Sanandaj Plukovník Morteza Mir Aghaei je hlavným veliteľom milície Basídž v meste Sanandaj v provincii Kurdistan. Iránske bezpečnostné sily vrátane IRGC a milície Basídž sa počas protestov v roku 2022 dopustili v meste Sanadaj závažného porušovania ľudských práv. Morteza Mir Aghaei je preto zodpovedný za závažné porušovanie ľudských práv v Iráne. 14. 11. 2022 125. MOHAMMADIAN Abbas-Ali محمدیان عباس-علی Štátna príslušnosť: iránska Pohlavie: muž Funkcia: hlavný veliteľ iránskych síl presadzovania práva (LEF) v provincii Alborz (Karaj) Abbas-Ali Mohammadian je od roku 2017 hlavným veliteľom iránskych síl presadzovania práva (LEF) v provincii Alborz (Karaj). Alborz (Karaj) je provincia, v ktorej sa od septembra 2022 konajú veľké demonštrácie, na ktoré polícia reaguje s nadmerným násilím. Bezpečnostné sily často strieľajú priamo na pokojných demonštrantov, čo vedie k mnohým úmrtiam vrátane detí. Abbas-Ali Mohammadian ako hlavný veliteľ LEF v provincii Alborz (Karaj) je preto zodpovedný za závažné porušovanie ľudských práv v Iráne. 14. 11. 2022 126. JAHANBAKHSH Rahim جهانبخش رحیم Štátna príslušnosť: iránska Pohlavie: muž Hodnosť: brigádny generál Funkcia: hlavný veliteľ iránskych síl presadzovania práva (LEF) v provincii Západný Azerbajdžan Brigádny generál Rahim Jahanbakhsh je hlavným veliteľom iránskych síl presadzovania práva (LEF) v provincii Západný Azerbajdžan. V provincii Západný Azerbajdžan sa od septembra 2022 konajú veľké demonštrácie, na ktoré polícia reaguje s nadmerným násilím. Je preto zodpovedný za závažné porušovanie ľudských práv v Iráne. 14. 11. 2022 127. SHEIKHNEJAD Hassan شیخنژاد حسن Štátna príslušnosť: iránska Pohlavie: muž Hodnosť: plukovník Funkcia: hlavný veliteľ iránskych síl presadzovania práva (LEF) v hlavnom meste provincie Západný Azerbajdžan Urumeh (alias Ouroumieh) Plukovník Hassan Sheikhnejad je hlavným veliteľom iránskych síl presadzovania práva (LEF) v hlavnom meste provincie Západný Azerbajdžan Urumeh. Iránske bezpečnostné sily sa počas protestov v roku 2022 dopustili v Urumehu závažného porušovania ľudských práv. Je preto zodpovedný za závažné porušovanie ľudských práv v Iráne. 14. 11. 2022 128. SAADATI Mahmoud سعادتی محمود Štátna príslušnosť: iránska Pohlavie: muž Hodnosť: plukovník Funkcia: hlavný veliteľ iránskych síl presadzovania práva (LEF) v meste Zahedan v provincii Sistan a Balučistan Plukovník Mahmoud Saadati je hlavným veliteľom iránskych síl presadzovania práva (LEF) v meste Zahedan v provincii Sistan a Balučistan. Iránske bezpečnostné sily sa počas protestov v roku 2022 dopustili v Zahedane závažného porušovania ľudských práv. Mahmoud Saadati je preto zodpovedný za závažné porušovanie ľudských práv v Iráne. 14. 11. 2022 129. MIRZAI Morteza میرزای مرتضا Miesto narodenia: Khorram Abad, Irán Štátna príslušnosť: iránska Pohlavie: muž Hodnosť: brigádny generál Funkcia: hlavný veliteľ iránskych síl presadzovania práva (LEF) v provincii Mazandaran Brigádny generál Morteza Mirzai je hlavným veliteľom iránskych síl presadzovania práva (LEF) v provincii Mazandaran. Iránske bezpečnostné sily sa počas protestov v roku 2022 dopustili v provincii Mazandaran závažného porušovania ľudských práv. Morteza Mirzai je preto zodpovedný za závažné porušovanie ľudských práv v Iráne. 14. 11. 2022 130. MALIKI Azizullah عزیزالله ملکی Štátna príslušnosť: iránska Pohlavie: muž Hodnosť: generál Funkcia: hlavný veliteľ iránskych síl presadzovania práva (LEF) v provincii Gilan Generál Azizullah Maliki je hlavným veliteľom iránskych síl presadzovania práva (LEF) v provincii Gilan. V roku 2022 Azizullah Maliki riadil násilný zásah proti protestom v provincii Gilan. V médiách dôrazne obhajoval násilnú reakciu bezpečnostných síl na protesty v septembri a októbri 2022. Azizullah Maliki je ako hlavný veliteľ LEF v provincii Gilan preto zodpovedný za závažné porušovanie ľudských práv v Iráne. 14. 11. 2022 131. MORADI Ali-Reza مرادی علی-رضا Štátna príslušnosť: iránska Pohlavie: muž Funkcia: hlavný veliteľ iránskych síl presadzovania práva (LEF) v meste Sanandaj Ali-Reza Moradi je od decembra 2018 hlavným veliteľom iránskych síl presadzovania práva (LEF) v meste Sanandaj v provincii Kurdistan. V tejto pozícii Ali-Reza Moradi podlieha generálnemu štábu iránskych ozbrojených síl, priamo pod vedením najvyššieho vodcu Iránskej islamskej republiky. Moradi je zodpovedný za hromadné zatýkanie demonštrantov a nariadil použitie smrtiacich zbraní proti neozbrojeným demonštrantom počas celoštátnych protestov v Sanandaji v novembri 2019, pri ktorých zahynuli najmenej dvaja demonštranti. Zdokumentované je flagrantné a závažné porušovanie ľudských práv zo strany polície v Sanandaji, ako je nerozlišujúce strieľanie ostrou muníciou do pokojných demonštrantov vrátane detí je od začiatku protestov súvisiacich so smrťou Mahsy Aminiovej v polovici septembra 2022. Moradi sa tiež verejne zasadzoval za tvrdý prístup k osobám, ktoré sa zúčastnili na demonštráciách. Od začiatku demonštrácií v roku 2022 policajné sily svojvoľne zadržali mnohých obhajcov ľudských práv a novinárov. Ali-Reza Moradi je preto zodpovedný za závažné porušovanie ľudských práv v Iráne. 14. 11. 2022 132. RAFIEI Enayatollah رفیعی عنایاتولله Dátum narodenia: 1970 Štátna príslušnosť: iránska Pohlavie: muž Hodnosť: kapitán Funkcia: veliteľ jednotky, ktorá zatkla Mahsu Aminiovú Kapitán Enayatollah Rafiei je členom mravnostnej polície (zaradenej na zoznam EÚ), islamskej náboženskej polície, ktorá je súčasťou iránskych síl presadzovania práva (LEF). Je veliteľom jednotky, ktorá zatkla Mahsu Aminiovú. Rafiei a traja ďalší členovia jeho jednotky 13. septembra 2022 v Teheráne svojvoľne zatkli 22-ročnú Mahsu Aminiovú, údajne z dôvodu nesprávneho nosenia hidžábu. Následne bola prevezená do sídla mravnostnej polície na „vzdelávaciu a orientačnú hodinu“. Podľa spoľahlivých správ a svedkov ju vo väzbe brutálne zbili a zle s ňou zaobchádzali, čo viedlo k jej hospitalizácii a jej smrti 16. septembra 2022. Násilné konanie mravnostnej polície sa neobmedzuje len na tento incident a bolo obšírne zdokumentované. Ako veliteľ jednotky je kapitán Enayatollah Rafiei zodpovedný za smrť Mahse Aminiovej, a preto je zodpovedný za závažné porušovanie ľudských práv v Iráne. 14. 11. 2022 133. KHOSHNAMVAND Ali خوشناموند علی Dátum narodenia: 1995 Miesto narodenia: Khoshnamvand (Khushnamvand) v oblasti Kouhdasht v provincii Lorestan v západnom Iráne Štátna príslušnosť: iránska Pohlavie: muž Hodnosť: rotný Funkcia: člen jednotky, ktorá zatkla Mahsu Aminiovú Rotný Ali Khoshnamvand je členom mravnostnej polície (zaradenej na zoznam EÚ), islamskej náboženskej polície, ktorá je súčasťou iránskych síl presadzovania práva (LEF). Je jedným z členov jednotky, ktorá zatkla Mahsu Aminiovú. Khoshnamvand a traja ďalší členovia policajnej jednotky 13. septembra 2022 v Teheráne svojvoľne zatkli 22-ročnú Mahsu Aminiovú, údajne z dôvodu nesprávneho nosenia hidžábu. Následne bola prevezená do sídla mravnostnej polície na „vzdelávaciu a orientačnú hodinu“. Podľa spoľahlivých správ a svedkov ju vo väzbe brutálne zbili a zle s ňou zaobchádzali, čo viedlo k jej hospitalizácii a jej smrti 16. septembra 2022. Násilné konanie mravnostnej polície sa neobmedzuje len na tento incident a bolo obšírne zdokumentované. Ako jeden z členov policajnej jednotky, ktorá zatkla Mahsu Aminiovú, je rotný Ali Khoshnamvand zodpovedný za smrť Mahse Aminiovej, a preto je zodpovedný za závažné porušovanie ľudských práv v Iráne. 14. 11. 2022 134. GHORBAN-HOSSEINI Fatemeh قربان-حسینی فاطمه Dátum narodenia: 1995 Miesto narodenia: Teherán, Irán Štátna príslušnosť: iránska pohlavie: žena Funkcia: členka jednotky, ktorá zatkla Mahsu Aminiovú Fatemeh Ghorbanová-Hosseiniová je členkou mravnostnej polície (zaradenej na zoznam EÚ), islamskej náboženskej polície, ktorá je súčasťou iránskych síl presadzovania práva (LEF). Je jednou z členov jednotky, ktorá zatkla Mahsu Aminiovú. Ghorbanová-Hosseiniová a traja ďalší členovia policajnej jednotky 13. septembra 2022 v Teheráne svojvoľne zatkli 22-ročnú Mahsu Aminiovú, údajne z dôvodu nesprávneho nosenia hidžábu. Následne bola prevezená do sídla mravnostnej polície na „vzdelávaciu a orientačnú hodinu“. Podľa spoľahlivých správ a svedkov ju vo väzbe brutálne zbili a zle s ňou zaobchádzali, čo viedlo k jej hospitalizácii a jej smrti 16. septembra 2022. Násilné konanie mravnostnej polície sa neobmedzuje len na tento incident a bolo obšírne zdokumentované. Ako jedna z členov policajnej jednotky, ktorá zatkla Mahsu Aminiovú, je Fatemeh Ghorbanová-Hosseiniová zodpovedná za smrť Mahse Aminiovej, a preto je zodpovedná za závažné porušovanie ľudských práv v Iráne. 14. 11. 2022 135. SAFARI Parastou سفری پرستو Dátum narodenia: 1986 Miesto narodenia: Kermanshah, Irán Štátna príslušnosť: iránska pohlavie: žena Funkcia: členka jednotky, ktorá zatkla Mahsu Aminiovú Parastou Safariová je členkou mravnostnej polície (zaradenej na zoznam EÚ), islamskej náboženskej polície, ktorá je súčasťou iránskych síl presadzovania práva (LEF). Je jednou z členov jednotky, ktorá zatkla Mahsu Aminiovú. Safariová a traja ďalší členovia policajnej jednotky 13. septembra 2022 v Teheráne svojvoľne zatkli 22-ročnú Mahsu Aminiovú, údajne z dôvodu nesprávneho nosenia hidžábu. Následne bola prevezená do sídla mravnostnej polície na „vzdelávaciu a orientačnú hodinu“. Podľa spoľahlivých správ a svedkov ju vo väzbe brutálne zbili a zle s ňou zaobchádzali, čo viedlo k jej hospitalizácii a jej smrti 16. septembra 2022. Násilné konanie mravnostnej polície sa neobmedzuje len na tento incident a bolo obšírne zdokumentované. Ako jedna z členov policajnej jednotky, ktorá zatkla Mahsu Aminiovú, je Parastou Safariová zodpovedná za smrť Mahse Aminiovej, a preto je zodpovedná za závažné porušovanie ľudských práv v Iráne. 14. 11. 2022“